31976R0102
L 020/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 102/76 НА СЪВЕТА
от 19 януари 1976 година
относно митническо третиране на някои рибни продукти с произход от Норвегия
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално членове 43 и 113 от него,
като взе предвид предложението на Комисията,
като взе предвид становището на Европейския парламент (1),
като има предвид че чрез размяна на писма между Европейската икономическа общност и Норвегия, Общността се задължи автономно да намали митата, начислявани върху някои рибни продукти, попадащи в позиции ех 03.01, ех 16.04 и ех 16.05 от Общата митническа тарифа, с произход от Норвегия, при условие че Норвегия спази установените условия на обща конкуренция в рибния сектор;
като има предвид че тази размяна на писма предвижда някои правила за произход; като има предвид, че ако тези правила се прилагат, трябва да бъдат определени условия за уреждане на транспортирането на продукти с произход и мерки за административно сътрудничество; като има предвид че фактът, че въпросните продукти са продукти с произход, трябва да бъде потвърден със сертификат за движение, издаден от норвежките митнически органи, когато съответните продукти се изнасят,
ПРИЕ НАСТОЯЩИЯ РЕГЛАМЕНТ:
Член 1
1. Митническите ставки, начислявани върху вноса в Общността, така както първоначално са били формулирани за продукти с произход от Норвегия и попадащи в позиции с номера ех 03.01, ех 16.04 и ех 16.05 от Общата митническа тарифа, изброени в таблица I, приложена към настоящия регламент, да бъдат намалени до ниво на ставките, както е показано за всяка от тях.
2. Митническите ставки, начислявани върху вноса в Дания и Обединеното кралство на продукти с произход от Норвегия и попадащи в позиции с номера ех 03.01, ех 16.04 и ех 16.05 от Общата митническа тарифа, изброени в таблица II, приложена към настоящия регламент, да бъдат фиксирани на нивата, показани за всяка от тях.
3. Митническите ставки, начислявани върху вноса в Ирландия на продукти с произход от Норвегия и попадащи в позиции с номера ех 03.01, ех 16.04 и ех 16.05 от Общата митническа тарифа, изброени в таблица III, приложена към настоящия регламент, да бъдат намалени до или фиксирани на нивата, показани за всяка от тях.
4. Намаленията, упоменати в параграфи 1, 2 и 3, ще влязат в сила само при условие че Норвегия се съобрази с настоящи или бъдещи референтни цени в Общността.
Член 2
Концепцията за продукти с произход е дефинирана, а начините за административно сътрудничество са формулирани в приложението към настоящия регламент.
Член 3
Консервирани шпроти, трицона или цаца (Sprattus sprattus) не могат по никакъв начин да бъдат държани на склад, излагани за продажба, разпространявани или продавани в Общността под друго наименование освен като консервирани шпроти, трицона или цаца, и по-специално те не трябва да носят наименования от рода на норвежки сардини, аншоа или херинга.
Член 4
1. Регламент (ЕИО) № 3609/73 на Съвета от 27 декември 1973 г. относно митническото третиране на някои продукти с произход от Норвегия (2), изменен с Регламент (ЕИО) № 1460/74 (3), се отменя.
2. Позовавания на регламента, отменен по силата на параграф 1, да се считат за позовавания към настоящия регламент.
Член 5
Настоящият регламент влиза в сила на 1 февруари 1976 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 януари 1976 година.